**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

 **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

Ներկայումս շրջակա միջավայրի նախարարության ՊՈԱԿ-ների տիրապետման տակ գտնվող անշարժ գույքի միավորների մի մասի համար բացակայում են իրավունքի պետական գրանցումները: «ՀՀ կառավարության 2006 թվականի հունվարի 26-ի N 346-Ն որոշման մեջ փոփոխություն կատարելու մասին» ՀՀ կառավարության 25 հունիսի 2020 թվականի N 1079-Ն որոշման (այսուհետ Որոշում) հավելվածներում ներառված շրջակա միջավայրի նախարարության ՊՈԱԿ-ների անշարժ գույքերի պատկանելիության իրավունքի պետական գրանցումները ապահովելու նպատակով շրջակա միջավայրի նախարարության կողմից 2021 թվականին ստեղծվել է հանձնաժողով, որի կողմից կատարված աշխատանքների արդյունքում շտկվել և թարմացվել են Որոշման հավելվածներում ներառված անշարժ գույքերի մասով ցանկերը (կցվում է):

Վերոնշյալ խնդրի կարգավորման շրջանակներում անհրաժեշտություն է առաջացել ֆինանսական միջոցներ հատկացնել շրջակա միջավայրի նախարարության ՊՈԱԿ-ների անշարժ գույքերի իրավունքի պետական գրանցումներն իրականացնելու և այդ գործընթացը Կառավարության 2021 թվականի դեկտեմբերի 16-ի N 2047-Ն որոշմամբ սահմանված ժամկետներում ապահովելու նպատակով:

1155 «Բնական պաշարների և բնության հատուկ պահպանվող տարածքների կառավարում և պահպանում» ծրագրի 11004 «Սևան» ԱՊ պահպանության, պարկում գիտական ուսումնասիրությունների, անտառատնտեսական աշխատանքների կատարում» միջոցառման մասով 2022 թվականի պետական բյուջեով նախատեսված է 89 հա ջրածածկ անտառտնկարկների մաքրում՝ մոտ 128.0 մլն դրամ գումարի շրջանակներում, մինչդեռ հիմք ընդունելով «Սևան» ԱՊ» ՊՈԱԿ-ի կողմից խնդրո առարկա աշխատանքների մասով փաստացի կատարողական ցուցանիշները մինչև տարեվերջ հնարավոր կլինի նշված ոչ ֆինանսական ցուցանիշն ապահովել մինչև 64.8 հա–ի չափով։

**2. Առաջարկվող կարգավորման բնույթը**

Շրջակա միջավայրի նախարարության ՊՈԱԿ-ների անշարժ գույքերի պատկանելիության իրավունքի առաջին պետական գրանցումների ֆինանսավորումն ապահովելու նպատակով նախատեսվում է ՀՀ 2022 թվականի պետական բյուջեի 1155 «Բնական պաշարների և բնության հատուկ պահպանվող տարածքների կառավարում և պահպանում» ծրագրի 11004 *«Սևան» ազգային պարկի պահպանության, պարկում գիտական ուսումնասիրությունների, անտառատնտեսական աշխատանքների կատարում»* միջոցառման համար նախատեսված հատկացումներից 25,815.1 հազ.դրամ գումար վերաբաշխել սույն որոշման նախագծի Հավելված 3-ում նշված ՊՈԱԿ\_ներին՝ համապատասխան փոփոխություններ կատարելով Հայաստանի Հանրապետության 2022 թվականի պետական բյուջեի և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման համապատասխան ցուցանիշներում:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է շրջակա միջավայրի նախարարության կողմից։

**4. Ակնկալվող արդյունքը**

Շրջակա միջավայրի նախարարության ՊՈԱԿ-ների անշարժ գույքերի պատկանելիության իրավունքի պետական գրանցումների ապահովում։

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Սույն որոշման ընդունմամբ պետական բյուջեում ծախսերի կամ եկամուտների փոփոխություններ նախատեսված չեն:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Կապը ռազմավարական փաստաթղթերի հետ բացակայում է: